钦定古今图书集成/理学汇编/学行典/第191卷 > 张观僧〈侄德邦〉
## 钦定古今图书集成/理学汇编/学行典/第191卷 > 张观僧〈侄德邦〉

按《新昌县志》：“张观僧，字子用，元季隐居不仕，父目双
瞽，奉养不衰。至正间寇乱，居人皆惊走，骨肉不相顾。
观僧谓其侄德邦曰：‘吾父失明，汝父多病，吾与汝家
赀，不暇顾矣。救父为急，脱有不幸，当以身代可也’。德
邦然之，乃相与各负其父逃避颅山中。俄而贼至，
挥白刃索金欲杀之，二人即叩头流血，请以身代父。
贼”感而释之，父子遂得俱全。父殁，庐墓三年，有“风木
倍凄清，空咽松闲月”之句，为世所传。